kardosdrur/scandi-wiki huggingface dataset:
Jonny Jakobsen

Jonny Jakobsen (født 17. november 1963, Malmö, Sverige) er en dansk-svensk eurodance- og bubblegum dance-musiker, der har udgivet flere albums under forskellige kunstnernavne. Mest berømt er hans indiske alias, Dr. Bombay, under hvilken han udgav sit mest successfulde album, Rice & Curry. Jonny Jakobsens karriere startede som countrysangeren Johnny Moonshine, men han opnåede først berømmelse, da han i 1998 skiftede person til Dr. Bombay og udgav albummet Rice & Curry samt singlen "Calcutta (Taxi Taxi Taxi)". Fra samme album kom sangene "Girlie Girlie", "Rice & Curry" og "S.O.S. (A Tiger Took My Family)". Jakobsen slog ikke kun igennem som Dr. Bombay i Sverige, men også flere andre steder i Europa, blandt andet Danmark. 

I 2000 skiftede Jonny Jakobsen igen identitet, denne gang til skotten Dr. MacDoo. Som denne udgav han albummet Under the Kilt, hvorfra først titelmelodien blev udgivet som single, og derefter sangen "Macahula Dance". Som Dr. MacDoo fik Jonny Jakobsen knap så meget success som han gjorde som Dr. Bombay, og der gik derfor en del tid, før han atter skiftede identitet til mexikaneren Carlito. 

Som Carlito udgav Jonny Jakobsen i 2005 albummet Fiesta, og fik et hit med singlen "Carlito (Who's That Boy?)". Senere udgav han yderligere singlen "Poco Loco". Carlito fik ikke det store gennembrud i Danmark, men fik derimod en kæmpe succes med sin første single i Japan. Dette medførte en turné i Japan i 2006 for at reklamere for sit album.

Hans hidtil seneste album er opsamlingsalbummet The Hits, der udkom i 2007 og indeholder de største hits fra hans foregående albums.

Før sin sangkarriere var han blandt andet taxachauffør i København. Han er opvokset i Sverige, men har dansk statsborgerskab.

Dr. Bombay
Jakobsens tidligste karrieresucces var introduktionen af Dr. Bombay i 1998. I hans tekster blev karakteren portrætteret som en indisk taxachauffør mystiker, sitarspiller, kok, slangetæmmer og stor fan af elefantvæddeløb. Han optrådte iklædt traditionelle indiske klæder som kurta og pagri, kombineret med et par runde mørke solbriller som hans andre karakterer også bar.

Singler

Albums

Dr. Macdoo

Singler

Albums
2000 – Under the Kilt

Carlito

Singler

Albums
2006 – Fiesta
2007 – World Wild

Opsamlingsalbum 
 2007 The Hits

Referencer

Eksterne Henvisninger 
 Dr. Bombay på Discogs
 Dr. MacDoo på Discogs
 Carlito på Discogs
 Dr. Bombay på Bubblegum Dancer
 Dr. Macdoo påBubblegum Dancer
 Carlito på Bubblegum Dancer

Musikere fra Sverige
Musikere fra Danmark
Personer fra Malmø
Nestle

Nestle har flere betydninger:

 Nestle (Bibel); Nestle er grundteksten til nogle oversættelser af De Græske Skrifter.
 Nestlé er verdens største producent af mad- og drikkevarer.
Bygge- og teknikborgmester

Bygge- og teknikborgmester var til og med 2005 det populære navn for borgmester for Bygge- og Teknikudvalget i Københavns Kommune. Som led i en udvalgsreform i Københavns Kommune ændrede udvalget den 1. januar 2006 navn til Teknik- og Miljøudvalget, og formanden for udvalget kaldes nu for Teknik- og Miljøborgmester. 

Politik i Københavns Kommune
Løgstør bio

Løgstør Bio (stiliseret som Løgstør BIO) er en biograf i Løgstør. Den var oprindeligt privatejet, men i 1992 blev den foreningsejet. Biografen drives af frivillige.

I maj 2018 åbnede biografen i helt nye lokaler som en del af Kultur- og Idrætscenter Lanternen. Den har to sale med hhv. 74 og 36 sæder installeret i 200.

Historie 
Den åbnede i 1907 på Mikkelsens Hotel i Jernbanegade. I 1944 og igen i 1984 var den genstand for gennemgribende fornyelser – i 1984 ikke mindst for at gardere sig mod en gentagelse af en oversvømmelse i 1981, hvor Limfjorden gik langt over sine bredder.

I 1991 måtte biografejeren opgive driften; publikumsinteressen var faldet så meget, at en fortsættelse var økonomisk umulig. Hurtigt opstod der en bevægelse for at genoplive biografen på ikke-kommercielle vilkår. Foreningen "Løgstør Bios venner" blev dannet, og sammen med lokale sponsorer – og med hjælp fra den tidligere ejer – blev der igen vist film i Løgstør.

Den officielle genindvielse fandt sted 8. februar 1992. Siden da er Løgstør Bio blevet drevet af frivillig og overvejende ulønnet arbejdskraft.

Biografen er med finansiel støtte fra privatpersoner, lokale offentlige myndigheder, Det Danske Filminstitut samt Lokale- og Anlægsfonden løbende blevet moderniseret og fremstår nu som en fuldt moderne biograf med den nyeste teknik.

Eksterne kilder/henvisninger 
 Løgstør BIO's historie 

Biografer i Danmark
Bio
Polefiskeri

Polefiskeri er en form for medefiskeri hvor der fiskes med en lang fiskestang uden øjer og hjulholder. Stængerne fremstilles af glasfiber eller kulfiber og kan købes for få hundrede til flere tusinde kroner. 
Linen fæstnes direkte til toppen af stangen og har en længde svarende til stangens længde. På linen monteres et flåd, blylod og en krog. Ved fangst og påsætning af agn svinges linen ind til hånden. Pole-stænger, også kaldet Roach Pole, findes i to typer: teleskopiske (2-10m) og "take-a-part" (8-16m), hvor sidstnævnte bruges med kortere liner.
Polefiskeri er en meget enkelt metode som er velegnet til nybegyndere, men bruges også ved konkurrencefiskeri da kast og landing af fisk kan udføres meget hurtigt. Med en "take-a-part" stang opnås der en meget nøjagtig kontrol over agnens placering i vandet.

Lystfiskeri
Noa Noa

Noa Noa er en dansk tøjproducent, der blev startet i 1981 af Harald Holstein, som året efter optog sin bror Lars Holstein i virksomheden. Selv om de første Noa Noa butikker var i Danmark, har koncernen i dag butikker over hele Europa. 

Harald Holstein trak sig tilbage i 2006, efterfulgt af broderen året efter. I 2006 overtog kapitalfonden Axcel tøjfirmaet.

Kollektioner 
Hvert år laver Noa Noa to store kollektioner, Forår/Sommer og Efterår/vinter. Derudover bliver der lavet to mindre kollektioner: High Summer og Christmas.

Udover tøj producerer Noa Noa forskelligt tilbehør, såsom sko, smykker, tasker, hatte osv.

Eksterne henvisninger 
Noa Noa's officielle hjemmeside 

Beklædningsvirksomheder i Danmark
Etableret i 1981
Tøjmærker
Tøjbutikskæder i Danmark
Døllefjelde-Musse Idrætsforening

Døllefjelde-Musse Idrætsforening (DMI) er dansk sportsklub hjemmehørende på et anlæg mellem landsbyerne Døllefjelde og St. Musse tæt på  Nysted på det sydøstlige Lolland. Klubben blev stiftet den 26. juli 1933 og har fodbold og tennis på programmet, som dyrkes på DMIs moderne anlæg. Klubhuset indeholder motionsrum.

Klubbens fodboldafdeling er medlem af Lolland-Falsters Boldspil-Union. I 1943 opnåede klubben at vinde mellemrækken. I 1950 kom klubben for første gang på tipskuponen i forbindelse med et kamp mod Horbelev Boldklub, som endte uafgjort. Den højeste placering i klubbens historie kom i Danmarksseriens 2006/07 sæson. Klubben sikrede sig første adgang til Danmarksserien i 1994, men rykkede ned efter sæsonens afslutning. Klubben vendte dog allerede tilbage til rækken i 1997. Søndag den 25. januar 1998 blev klubben Danmarksmestre i Indefodboldved at slå Silkeborg IFs Superligahold i finalen med cifrene 3-2.

Siden 1979 har Døllefjelde-Musse IF årligt afviklet et kræmmermarked på deres arealer i Store Bededagsferien, Døllefjelde-Musse Marked (tidligere Døllefjelde Marked), hvor over 120.000 gæster besøger marked.

Referencer

Ekstern kilde/henvisning 
 DMIs officielle hjemmeside 

Fodboldklubber under DBU Lolland-Falster
Guldborgsund Kommune
Nordhordlandsbroen

Nordhordlandsbroen (nynorsk: Nordhordlandsbrua) er en bro i Norge, der går over Salhusfjorden/Osterfjorden og forbinder Flatøy i Alver Kommune med fastlandet ved Hordvik nord for Bergen.

Broen havde været på tegnebrættet i mange år. Allerede i 1960'erne var der planer om at etablere en broforbindelse mellem Bergen og Nordhordland, men politisk tovtrækning bevirkede, at den først stod færdig næsten 30 år senere. 

Broen blev indviet i september 1994, og er en del af E39. Med 1610 meter er den Norges næstlængste bro, og består af en skråstagsbro og en 1243 meter lang flydebro. Det gør den til verdens længste flydebro uden sideforankring. Det længste spænd på broen er 172 meter. 

Som det er sædvane i Vest-Norge blev broen næsten fuldt finansieret via bompenge. Den kostede 914 mio. norske kroner, hvoraf 41 mio. blev bevilget af staten. Bompengene, der havde været indkrævet i færgebilletterne siden 1956, ophørte 31. december 2005. 

I 1997 fik entreprenøren massiv kritik af Stortingets kontroludvalg for projektets store budgetoverskridelser. Broen har dog været en stor succes. I ti-året efter indvielsen (2004) passerede hele 3.458.887 biler således broen, hvilket svarer til knap 9.500 dagligt.

Eksterne henvisninger 
 PDF-brochure om Nordhordlandsbrua fra den norske stats vejvæsen  (norsk)
 Aas-Jakobsens side om Nordhordlandsbroen  (engelsk)
 Artikel om Nordhordlandsbroen i avisen Nordhordland (norsk)
 Structurae om Nordhordlandsbroen (engelsk)

Broer i Norge
Vestlands geografi
Skråstagsbroer
Pontonbroer
Manasse

Manasse var ifølge Bibelen søn af Josef og sønnesøn af Jakob. Han og hans bror Efraim blev optaget sammen med Jakobs sønner som velsignede personer der skulle blive forfædre til Israels stammer. Der eksisterede derfor ingen Josef stamme. 
Manasse stamme fik territorier på begge sider af Jordanfloden.


Se også 
 Israelit
 Afsnittet om Jakob i artiklen om Første Mosebog

Personer i Det Gamle Testamente

hr:Manaše
th:เผ่ามนัสเสห์
zh:玛拿西
M/F Dueodde

M/F Dueodde var navnet på en af BornholmerFærgens tidligere bilfærger, indsat på ruten Køge-Rønne den 1. maj 2005. Skibet er søsterskib til Hammerodde og skibet er bygget på værftet Volharding Shipyards B.V i den Nederlandske by Harlingen. Hammerodde blev bygget på Merwede-værftet. Begge skibe blev bestilt af det tidligere Bornholmstrafikken A/S hos Merwede, også i Nederlandene.

Skibet er navngivet efter Dueodde som er Bornholms sandrige sydspids.

Færgen er en såkaldt ropax-færge. Navnet er sammentrukket af ro-ro der bruges om roll-on/roll-off-færger og pax der er et almindeligt transportudtryk for personer/passagerer.

Færgen har to høje bildæk hvoraf det øverste er delvis i fri luft. Dækkene er forbundet med en mekanisk rampe midtskibs og lastning og losning foregår via agterporten. Passagerdelen består primært af et salondæk med siddepladser, cafeteria og kiosk. Her ud over findes der et kahytdæk og der er enkelte kahytter bag kommandobroen.

Salg 
Den 1. oktober 2010 blev skibet taget ud af dansk rutefart da den tidligere samme år var blev solgt til Bluebridge / "Strait Shipping" i New Zealand. I New Zealand er den blevet omdøbt til Straitsman hvor den er indsat på ruten mellem Wellington og Picton i Cookstrædet.

Referencer

Eksterne henvisninger 

 marine.cat.com  Dueodde & Hammerodde HSB 2005.
 www.ihcmerwede.com: Datasheet Hammerodde/Dueodde RoRo passenger vessel
 marinetraffic.com: AIS Straitsman

Færger i Danmark
Bornholms søfart
Friederich Ehbisch

(Johan) Friederich Ehbisch (ca. 1672 i København – 6. maj 1748) var en dansk billedhugger, søn af mester Hans Ehbisch, dronning Sophie Amalies urtegårdsmand.

Om hans ungdom og uddannelse i vides intet. Næsten lige fra det 18. århundredes begyndelse arbejdede han for kongen og var fra omkring 1719 kgl. hofbilledhugger. Han arbejdede dels i egetræ, dels i stuk, bremersten og bly, dog også i marmor og alabast. Ehbischs værker var i vild parykstil, men deres tekniske udførelse fortræffelig.

Mange af hans værker er gået til, men en del kan endnu påvises: Ritmester Levetzaus prægtige gravmæle af marmor og alabast i Tjele Kirke, alter og prædikestol i Trinitatis Kirke i København, alter, prædikestol, kongestol, døbefont i Fredensborg Slotskirke o.a.

Også det herlige stukkaturloft i riddersalen på Rosenborg er gjort af Ehbisch, hans svende og medarbejdere. Skønt Ehbisch lige til sin død havde kongens arbejde, sad han dog bestandig i trange kår, særlig efter at hans lille hus var gået til grunde i Københavns brand 1728.

Han er begravet i Sankt Petri Kirke.

 

Danskere i 1700-tallet
Personer fra København
Personer i Dansk Biografisk Leksikon
Hofbilledhuggere fra Danmark
John Schmidt (fiktiv person)

John Schmidt (født i 1968 i Aarhus) er en fiktiv person, der optræder i den danske tv-serie P.I.S. Han er indsatlederen i Politiets IndsatsStyrke, (en parodi på Politiets Aktionsstyrke). Han arbejder tæt sammen med sine kollegaer, den taktiske leder Bjarne, skarpskytten Sebastian og hans rival Niels-Christian Bonnevie alias "NC".

John er en modig, og dedikeret politibetjent, og han er blevet dekoreret to-tre gange med Politiets Tapperhedsmedalje, som han er blevet tildelt af Justitsministeren. De to første gange var, fordi at han havde udført "fortjenstfulde, dedikerede og modige handlinger" under sit arbejde, som indsatsleder. Under P.I.S.'s anden sæson, fremgik det af en avisartikel at han muligvis også ville blive tildelt medaljen for tredje gang, men om det er indtruffet, er uvist.

Han spilles i serien af skuespilleren Jonas Schmidt.

Eksterne henvisninger 
 

Tv-seriefigurer
Fiktive politifolk
Fiktive personer fra Aarhus
SeaQuest DSV

SeaQuest DSV var en amerikansk tv-serie, skabt af Rockne S. O'Bannon. Serien kørte fra 1993 til 1996. 

Serien udspillede sig i en nær fremtid på ubåden seaQuest DSV 4600. Den nu afdøde skuespiller Jonathan Brandis, var den eneste der medvirkede i samtlige afsnit.

Eksterne henvisninger 
 

Amerikanske tv-serier fra 1990'erne
Tv-programmer fra NBC
Vix

Vix er en dansk websted der startede i 2006. Siden ejes af Arto, som ejes af Freeway ApS og Morten Borg. 

Idéen med Vix er at lave en hjemmeside hvor man kan lægge videoklip og billeder ind af det, som man interessere sig for, eller sine hobbyer og aktuelle nyheder. Og alle kan kommentere dem samt give op til 5 stjener, hvis man har en profil.

Siden kan betegnes som en dansk udgave af hjemmesider som Youtube og Google Video.

I 2013 blev Vix.dk og Blog.dk til den samme hjemmeside, med både video, blogs og billeder.

Blog.dk
I midten af 2007 blev Vix udvidet med en blog sektion, samtidig blev der oprettet en alternativ indgang til Vix, kaldet blog.dk. Vix og Blog.dk har fælles indhold, der er kun små designforskelle på de to sider, blandt andet er der mere fokus på blogfunktionerne, når man går ind via Blog.dk.

Eksterne links
Vix.dk 
Blog.dk

Freeway Holding
Blogtjenester
Michael Keaton

Michael Keaton (født Michael John Douglas 5. september 1951) er en amerikansk skuespiller, måske bedst kendt for sine tidlige komiske roller i film som Night Shift og Beetlejuice, samt for rollen som Batman i de to film i serien instrueret af Tim Burton.

Filmografi 

 Working Stiffs (tv-serie, 1979)
 Report to Murphy (tv-serie, 1982)
 Night Shift (1982)
 Mr. Mom (1983)
 Johnny Dangerously (1984)
 Gung Ho (1986)
 Touch and Go (1986)
 The Squeeze (1987)
 She's Having a Baby (1988) (cameo)
 Beetlejuice (1988)
 Clean and Sober (1988)
 The Dream Team (1989)
 Batman (1989)
 Pacific Heights (1990)
 One Good Cop (1991)
 Batman Returns (1992)
 Porco Rosso (1992)
 Much Ado About Nothing (1993)
 My Life (1993)
 The Paper (1994)
 Speechless (1994)
 Multiplicity (1996)
 Inventing the Abbotts (1997) (fortæller)
 Jackie Brown (1997)
 Desperate Measures (1998)
 Out of Sight (1998)
 Jack Frost (1998)
 A Shot at Glory (2000)
 Quicksand (2001)
 Live from Baghdad (tv-film, 2002)
 First Daughter (2004)
 White Noise (2005)
 Herbie Fully Loaded (2005)
 Game 6 (2005)
 Biler (2006) (stemme)
 The Last Time (2006)
 The Merry Gentleman (2008)
 Post Grad (2009)
 Birdman (2014)
Spotlight (2015)
 Spider-Man: Homecoming (2017)
 Dumbo (2019)
 Morbius (2020)

Eksterne henvisninger 

 

Filmskuespillere fra USA

Amerikanere i 1900-tallet
Amerikanere i 2000-tallet
Swing Jørgens Rytmecirkus

Swing Jørgens Rytmecirkus blev dannet i 1970.
Jørgen Wenndorf Jørgensen (Swing Jørgen) var orkesterleder, komponist, arrangør, tekstforfatter, trompetist og sanger.

Første besætning: 
Swing Jørgen, Hans Holbroe (Alt sax), Jens Nøhr (Bassun), Leif Bjerreborg (Guitar), Stig Præstvang (Contrabas), Bibo Nykjær Jørgensen (Trommer).

Efter engagement på restaurant Sommerlyst på bakken (1971), hvor orkestret spillede og akkompagnerede Poul Dissing, Pedro Biker, Peter Abrahamsen (Cæscar), Bakkens Trille, samt med duoen "Med kærlig hilsen", forlod Stig Præstvang og Leif Bjerreborg okestret og blev erstattet af Alfred Lauritzen (contrabas) som nu spiller med Ricardo's Jazzmen og Jan Ferslev (Guitar), som senere medvirkede i Vesterbros ungdomskor sammen med Bo Schøler. Desuden kom Carsten Lund (Guitar) som tidligere havde spillet med Poul Dissing og nu spiller med Nulle og Verdensokestret til Rytmecirkus.

Musikudgivelser 
 Bakkens Trille med Swing Jørgens Rytmecirkus (single 1972)
 Swing Jørgens Rytmecirkus (Producer Walter Kläbel, LP 1973)
 Politiske Politiker (Producer Walter Kläbel, single 1974)
 Tusnelda (Tekst og Producer Kim Larsen, single 1975)
 Nab' Buketten (Producer Tommy Seebach, LP 1977)
 En dejlig dag (Tekst Bitten Kønig, Producer Tommy Seebach, single 1985)
 Swing Jørgen (Tekst Bitten Kønig, Producer JK-musik, CD 2003)

Eksterne henvisninger 
Swing Jørgens Rytmecirkus 

Musikgrupper fra Danmark
Musikgrupper fra 1970
Jørgen Wenndorf Jørgensen

Jørgen Wenndorf Jørgensen (Swing Jørgen) (født 28. november 1942) er en dansk sangskriver, trompetist, guitarist og sanger. Swing Jørgen er Jørgen Wenndorf Jørgensens kunstnernavn. Navnet stammer fra den gang Jørgen begyndte at spille med Ricardo's Jazzmen.

Jørgen Wenndorf Jørgensen er hovedsagligt kendt fra Ricardo's Jazzmen (1965-1970) og Swing Jørgens Rytmecirkus (fra 1970). Herudover har Jørgen Wenndorf Jørgensen skrevet musik, som er blevet brugt af blandt andet Poul Dissing og Gasolin. Desuden har han spillet trompet på Niels Skousens LP "Jeg vender mig i sengen" (1973) og på Gasolins "De gule enker" fra LP'en "Efter endnu en dag" (1976). Han udgav i 2021 bogen "Swing - en musikalsk selvbiografi" (Historia).

Ekstern henvisning 
 Swing Jørgens Rytmecirkus

Noter 

Sangere fra Danmark
Trompetister fra Danmark
Maltesers

Maltesers er en chokolade produceret af Mars, Incorporated. 

Den består af chokoladekugler med en maltkerne. De er mest populære i Storbritannien og Irland. Maltesers sælges også i Danmark, i begyndelsen bare i udvalgte forretninger (blandt andet blev de i en periode solgt i IKEA), men sommeren 2005 begyndte også større dagligvarebutikker (som for eksempel Rema 1000) at føre produktet. Maltesers fås i poser af plast, i større papæsker og i diverse andre pakninger (f.eks i en bøtte).

Maltesers blev lanseret af Forrest Mars Sr. i 1936, under navnet "Energy Balls".

Maltesers findes i forskellige versioner, blandt andet blev en version med hvidt chokolade, i stedet for mælkechokolade nyligt lanceret i Storbritannien. Maltesers fås også som kakaopulver (malt-drik med chokoladesmag). Diplom-Is lancerede i 2005 en is som hedder Maltesers. Denne består af vaniljeis med små malteserskugler indeni.

I Storbritannien og Irland, samt USA, omtaler tv-reklamerne Maltesers som "the lighter way to enjoy chocolate", de danske reklamer som kom i løbet af 2005 reklamerer med "chokolade på den lette måde".

I enkelte lande sælges en samling af små chokolader med forskellige produkter fra Mars, Inc. i en samleboks som hedder "Celebrations". I denne pakke findes en anden version af Maltesers som hedder "Teasers". Mars har gjort en markedsundersøgelse på af hvilke produkter i pakken, som folk synes bedst om, og da vandt Teasers med 30% af stemmene. Teasers er chokolade med små maltstykker spredt rundt indeni i chokoladen i stedet for den normale version, der det er en maltkerne dyppet i chokolade.

Eksterne links
Mars Incorporated's hjemmeside 

Chokolade
Mars Incorporated
Calais

Calais er en havneby i Frankrig. Den ligger ved Doverstrædet, hvor Den engelske kanal er smallest.

Calais blev erobret af den engelske kong Edward 3. i 1347 efter en lang belejring. Området var også den sidste rest af det gamle anglo-franske rige, der i en eller anden form bestod fra normannerne til rosekrigene. Henrik 8. af England forstærkede Calais og udvidede Englands territorier i Frankrig gennem erobringen af Boulogne i 1544. Under hans datter dronning Maria Tudor gik Calais imidlertid tabt for England efter en belejring i 1558  Ifølge legenden udtalte Maria på sit dødsleje, at ordet "Calais" var indgraveret i hendes hjerte. Udsagnet er imidlertid ikke kendt i nogen samtidig kilde.

Eurotunnelen 
Lidt vest for Calais, ved Coquelles, har den 50,3 km lange jernbanetunnel til England, Eurotunnelen (indviet 1994), sit udgangspunkt.

Se også 
 Junglen i Calais

Kildehenvisninger

Eksterne henvisninger 

 

 
Tour de France-byer
Daim

Daim er en hård karamelbar med chokoladeovertræk. Chokoladen er mest populær i Skandinavien, men bliver også solgt i blandt andet Frankrig, Tyskland og Storbritannien.

Chokoladen blev lanceret i Sverige og Norge i 1953, i Finland i 1963 og i Danmark i 1971. Mærket er i dag ejet af Mondelez International.

Tidligere hed chokoladen Dajm, men den har byttet navn i Norden i 1990 for at få samme udtale i alle lande. I Storbritannien hed chokoladen tidligere Dime, men Kraft Foods, der dengang ejede mærket, skiftede i 2005 navnet til Daim.

Daim bliver produceret på en fabrik i Upplands Väsby, nord for Stockholm.

Eksterne henvisninger 
 Kraft Danmark – Daim 

Chokolade
Kraft Foods
Mondelēz International
Kraft Foods

Kraft Foods, Inc. er en amerikanskbaseret multinational fødevarekoncern med hovedkvarter i Illinois. Selskabet, der er verdens næststørste af sin slags, er noteret på New York Stock Exchange, men majoriteten ejes af Altria Group (tidligere kendt som Philip Morris).

Koncernen er repræsenteret i Norden via datterselskabet Kraft Foods Nordic, som gennem opkøbet af flere nordiske næringsmiddelbedrifter ejer kendte mærkevarer som Freia og Maarud i Norge; Marabou, Estrella og Gevalia i Sverige; og Karat i Danmark.

Blandt koncernens øvrige mærker er Miracle Whip, O'boy, Milka, Toblerone og Daim.

Eksterne links 
 Kraft Foods Danmark 
 Kraft Foods Nordic
 Kraft Foods International

Etableret i 1903
Ophørt i 2012
 
Virksomheder i Chicago
Mejerier
Kaffevirksomheder
Christian Zetlitz Bretteville

Christian Zetlitz Le Normand de Bretteville (17. november 1800 – 24. februar 1871) var en norsk politiker. Han var borgmester i Christiania (Oslo) og statsråd og chef for Indredepartementet i flere perioder fra 1854 til 1871. Han var konstitueret statsminister (i Stockholm) fra 16. december 1858 til juni 1859 og igen i 1861.

Brettevilles gate i Oslo er opkaldt efter ham.

Han tilhørte den franske, normanniske adelsslægt Le Normand de Bretteville og var søn af Charles-Eugène Le Normand de Bretteville og Mette Christina Zetlitz.

Han var major i Hæren. Bretteville modtog storkorset af St. Olavs Ordenen i 1863.

Norges statsministre
Finansministre fra Norge
Militærfolk fra Norge
Christian Zetlitz
Borgmestre i Oslo
Marabou

Marabou er et svensk chokolademærke, som kommer fra Upplands Väsby nord for Stockholm.

Selskabet blev oprettet i 1916 af den norske chokoladefabrikant Johan Throne Holst (1868-1946), han havde stor succes med Freia-mærket i Norge.

Freia og Marabou blev senere slået sammen og blev i 1993 købt af Kraft Foods for 3 milliarder norske kroner. Mærket ejes i dag af Mondelēz International.

Navnet stammer fra maraboustorken, som var afbildet på det norske moderselskab Freias emballage.

Varianter 
 Marabou Appelsinkrokant
 Marabou Fudge og havsalt
 Marabou Digestive
 Marabou Daim
 Marabou Mint Krokant
 Marabou Helnød
 Marabou Hvid chokolade
 Marabou Japp
 Marabou Mælkechokolade
 Marabou Mørk chokolade
 Marabou Oreo
 Marabou Saltede mandler
 Marabou Saltlakrids
 Marabou Schweizernød

Noter

Eksterne henvisninger 

 

Chokolade
Kraft Foods
Mondelēz International